ΚΑΝΟΝΙΣΜΟΣ (ΕΚ) αριθ. 124/1999 ΤΗΣ ΕΠΙΤΡΟΠΗΣ της 20ής Ιανουαρίου 1999 για τροποποίηση των κανονισμών (ΕΟΚ) αριθ. 1589/87, (ΕΟΚ) αριθ. 429/90, (ΕΟΚ) αριθ. 1158/91, (ΕΟΚ) αριθ. 3378/91, (ΕΟΚ) αριθ. 3398/91 και (ΕΚ) αριθ. 2571/97 όσον αφορά την προθεσμία που ορίζεται για την υποβολή των προσφορών στα πλαίσια δημοπρασιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 7α παράγραφος 1, πρώτο εδάφιο, το άρθρο 7α παράγραφος 3, καθώς επίσης και το άρθρο 12 παράγραφος 3,

Εκτιμώντας:

ότι ο κανονισμός (ΕΟΚ) αριθ. 1589/87 της Επιτροπής, της 5ης Ιουνίου 1987, σχετικά με την αγορά με δημοπρασία βουτύρου από τους οργανισμούς παρέμβασης (3), όπως τροποποιήθηκε τελευταία από τον κανονισμό (ΕΚ) αριθ. 455/95 (4), ο κανονισμός (ΕΟΚ) αριθ. 429/90 της Επιτροπής, της 20ής Φεβρουαρίου 1990, σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα (5), όπως τροποποιήθηκε τελευταία από τον κανονισμό (ΕΚ) αριθ. 417/98 (6), ο κανονισμός (ΕΟΚ) αριθ. 1158/91, της 3ης Μαΐου 1991, περί της αγοράς με δημοπρασία αποκορυφωμένου γάλακτος σε σκόνη από τους οργανισμούς παρέμβασης (7), όπως τροποποιήθηκε τελευταία από τον κανονισμό (ΕΚ) αριθ. 569/96 (8), ο κανονισμός (ΕΟΚ) αριθ. 3378/91, της 20ής Νοεμβρίου 1991, σχετικά με τους τρόπους πώλησης βουτύρου από τα αποθέματα παρέμβασης που προορίζονται για εξαγωγή και για την τροποποίηση του κανονισμού (ΕΟΚ) αριθ. 569/88 (9), όπως τροποποιήθηκε τελευταία από τον κανονισμό (ΕΚ) αριθ. 1802/95 (10), ο κανονισμός (ΕΟΚ) αριθ. 3398/91, της 20ής Νοεμβρίου 1991, σχετικά με την πώληση μέσω διαγωνισμού αποκορυφωμένου γάλακτος σε σκόνη που προορίζεται για την παρασκευή συνθέτων ζωοτροφών και την τροποποίηση του κανονισμού (ΕΟΚ) αριθ. 569/88 (11), όπως τροποποιήθηκε τελευταία από τον κανονισμό (ΕΚ) αριθ. 2080/96 (12), καθώς επίσης και ο κανονισμός (ΕΚ) αριθ. 2571/97, της 15ης Δεκεμβρίου 1997, σχετικά με την πώληση σε μειωμένη τιμή βουτύρου και την χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (13), όπως τροποποιήθηκε τελευταία από τον κανονισμό (ΕΚ) αριθ. 1982/98 (14), έχουν ορίσει τις λεπτομέρειες σχετικά με τις διαδικασίες και την προθεσμία κατακύρωσης για τα διάφορα καθεστώτα 7 ότι, λόγω της επιβράδυνσης της οικονομικής δραστηριότητας κατά τη διάρκεια του παρελθόντος μηνός Αυγούστου, κρίθηκε σκόπιμο για πρακτικούς λόγους να τροποποιηθούν οι προθεσμίες που είχαν ορισθεί για την υποβολή των προσφορών στο πλαίσιο του κανονισμού (ΕΚ) αριθ. 2571/97 όσον αφορά τον Αύγουστο 1998 7 ότι, επί τη βάσει της κτηθείσας πείρας, χρειάζεται στο μέλλον η παρέκκλιση αυτή να προσλάβει μόνιμο χαρακτήρα, έτσι ώστε να προβλέπεται μία μόνο κατακύρωση κατά τη διάρκεια του μηνός Αυγούστου για όλα τα προαναφερόμενα καθεστώτα 7 ότι, επιπλέον, όσον αφορά την προθεσμία για την υποβολή των προσφορών, σε περίπτωση που η τελευταία προβλεπόμενη ημέρα δεν είναι εργάσιμη, χρειάζεται να προβλέπεται, για λόγους που έχουν σχέση με την αγορά, ότι η εν λόγω προθεσμία εκπνέει την τελευταία προηγούμενη εργάσιμη ημέρα 7

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 2 του κανονισμού (ΕΟΚ) αριθ. 1589/87, του άρθρου 3 παράγραφος 2 του κανονισμού (ΕΟΚ) αριθ. 429/90, του άρθρου 2 του κανονισμού (ΕΟΚ) αριθ. 1158/91, του άρθρου 3 παράγραφος 2 του κανονισμού (ΕΟΚ) αριθ. 3378/91, του άρθρου 4 παράγραφος 3 του κανονισμού (ΕΟΚ) αριθ. 3398/91, και του άρθρου 14 παράγραφος 2 του κανονισμού (ΕΚ) αριθ. 2571/97, αντικαθίσταται από το ακόλουθο κείμενο:

«Η προθεσμία για την υποβολή των προσφορών εκάστης εκ των επιμέρους δημοπρασιών, εκπνέει κάθε δεύτερη και τέταρτη Τρίτη του μηνός, ώρα 12, τη εξαιρέσει της δεύτερης Τρίτης του μηνός Αυγούστου και της τετάρτης Τρίτης του μηνός Δεκεμβρίου. Σε περίπτωση που η ημέρα Τρίτη δεν είναι εργάσιμη, η προθεσμία εκπνέει την τελευταία εργάσιμη ημέρα που προηγείται αυτής, στις 12 η ώρα (ώρα Βρυξελλών).»

Άρθρο 2

Ο παρών κανονισμός τίθεται σε ισχύ την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 146 της 6. 6. 1987, σ. 27.

(4) ΕΕ L 46 της 1. 3. 1995, σ. 31.

(5) ΕΕ L 45 της 21. 2. 1990, σ. 8.

(6) ΕΕ L 52 της 21. 2. 1998, σ. 18.

(7) ΕΕ L 112 της 4. 5. 1991, σ. 65.

(8) ΕΕ L 80 της 30. 3. 1996, σ. 48.

(9) ΕΕ L 319 της 21. 11. 1991, σ. 40.

(10) ΕΕ L 174 της 26. 7. 1995, σ. 27.

(11) ΕΕ L 320 της 22. 11. 1991, σ. 16.

(12) ΕΕ L 279 της 31. 10. 1996, σ. 15.

(13) ΕΕ L 350 της 20. 12. 1997, σ. 3.

(14) ΕΕ L 256 της 18. 9. 1998, σ. 9.